जिसकी कृपा से विष अमृत हो जाता है, अग्नि शीतल हो जाती है, उसी की कृपावर्षा करमैती पर हो रही थी। उँट के शरीर में वह भूखी-प्यासी तीन दिन छिपी रही। उस सड़े उँट के शरीर की गन्ध उसके लिये सुगन्ध में बदल गई थी। चैथे दिन वह वहाँ से निकली। मार्ग उसका जाना हुआ नहीं था, किंतु जो सबका एकमात्र मार्गदर्शक है, उसकी ओर जाने वाले को मार्ग नहीं ढूँढ़ना पड़ता। मार्ग ही उसे ढूँढ़ लेता है। करमैती को साथ मिल गया और वह वृन्दावन पहुँच गई। वहाँ पहुँचकर मानो वह आनन्द के समुद्र में मग्न हो गई।